CELEX: 32006R0863
Language: hu
Date: 2006-06-13 00:00:00
Title: A Bizottság 863/2006/EK rendelete ( 2006. június 13. ) az AKCS-jegyzőkönyv és az indiai megállapodás alapján behozandó nádcukorra vonatkozó szállítási kötelezettségek mennyiségeinek a 2005–2006-os szállítási időszakra vonatkozó kiigazításáról

14.6.2006   
            
            
               HU
            
            
               Az Európai Unió Hivatalos Lapja
            
            
               L 160/14
            
         
      A BIZOTTSÁG 863/2006/EK RENDELETE
   
   (2006. június 13.)
   az AKCS-jegyzőkönyv és az indiai megállapodás alapján behozandó nádcukorra vonatkozó szállítási kötelezettségek mennyiségeinek a 2005–2006-os szállítási időszakra vonatkozó kiigazításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a cukorágazat piacának közös szervezéséről szóló, 2001. június 19-i 1260/2001/EK tanácsi rendeletre (1) és különösen annak 39. cikke (6) bekezdésére,
   mivel:
   
               (1)
            
            
               A 2003/2004., 2004/2005. és 2005/2006. gazdasági évre bizonyos vámkontingensek és kedvezményes megállapodások szerinti nádcukor-behozatalra vonatkozó részletes alkalmazási szabályok megállapításáról, valamint az 1464/95/EK és a 779/96/EK rendelet módosításáról szóló, 2003. június 30-i 1159/2003/EK rendelet (2) 9. cikke rendelkezik az 1701 KN-kód alá tartozó termékek fehércukor-egyenértékben kifejezett, nulla százalékos vámtételű szállítási kötelezettségeinek megállapítására vonatkozó szabályokról az AKCS-jegyzőkönyvet és az indiai megállapodást aláíró országokból származó behozatalra vonatkozóan.
            
         
               (2)
            
            
               Ezeket a mennyiségeket a 2005–2006-os szállítási időszak vonatkozásában a 180/2006/EK bizottsági rendelet (3) írta elő.
            
         
               (3)
            
            
               Az AKCS-jegyzőkönyv 7. cikkének (1) és (2) bekezdése rendelkezik arról az esetről, ha egy AKCS-ország nem szállítja le a megállapodás szerinti mennyiséget.
            
         
               (4)
            
            
               Saint Kitts (Saint Christopher) és Nevis, Valamint Trinidad és Tobago illetékes hatósága arról tájékoztatta a Bizottságot, hogy nem áll módjukban a megállapodás szerinti mennyiséget leszállítani, és nem tartanak igényt kiegészítő szállítási időszakra.
            
         
               (5)
            
            
               Az érintett AKCS-országokkal folytatott konzultációt követően a le nem szállított mennyiséget a 2005–2006-os szállítási időszak vonatkozásában szállítási kötelezettség alá tartozó mennyiségbe bele kell számítani.
            
         
               (6)
            
            
               Ezért a 180/2006/EK rendeletet hatályon kívül kell helyezni, és a 2005–2006-os szállítási időszakra vonatkozó szállítási kötelezettség alá tartozó mennyiségeket ki kell igazítani az 1159/2003/EK rendelet 9. cikkének (1) bekezdésével és (2) bekezdésének c) pontjával összhangban.
            
         
               (7)
            
            
               Az e rendeletben előírt intézkedések összhangban vannak a Cukorpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az AKCS-jegyzőkönyvet és az indiai megállapodást aláíró országokból származó, az 1701 KN-kód alá tartozó termékek behozatalára vonatkozó, fehércukor-egyenértékben kifejezett szállítási kötelezettségek mennyiségei, amelyek a 2005–2006. évi szállítási időszakra és minden érintett exportőr országra vonatkozóan a 180/2006/EK rendelet mellékletben kerültek meghatározásra, kiigazításra kerülnek és azokat e rendelet melléklete tartalmazza.
   2. cikk
   A 180/2006/EK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 13-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 178., 2001.6.30., 1. o. A legutóbb a 39/2004/EK bizottsági rendelettel (HL L 6., 2004.1.10., 16. o.) módosított rendelet.
   
      (2)  HL L 162., 2003.7.1., 25. o. A legutóbb az 568/2005/EK rendelettel (HL L 97., 2005.4.15., 9. o.) módosított rendelet.
   
      (3)  HL L 29., 2006.2.2., 28. o.
   
      MELLÉKLET
      Az AKCS-jegyzőkönyvet aláíró országokból és Indiából származó preferenciális cukor importjára vonatkozó szállítási kötelezettségek mennyiségei a 2005/2006-os szállítási időszakra, fehér cukor tonna egyenértékben kifejezve a következők:
      
                  Az AKCS-jegyzőkönyvet és az indiai megállapodást aláíró országok
               
               
                  szállítási kötelezettségek 2005–2006
               
            
                  Barbados
               
               
                  32 638,29
               
            
                  Belize
               
               
                  42 013,37
               
            
                  Kongó
               
               
                  10 225,97
               
            
                  Elefántcsontpart
               
               
                  10 772,81
               
            
                  Fidzsi
               
               
                  167 600,53
               
            
                  Guyana
               
               
                  161 497,20
               
            
                  India
               
               
                  10 781,10
               
            
                  Jamaica
               
               
                  120 692,78
               
            
                  Kenya
               
               
                  6 413,05
               
            
                  Madagaszkár
               
               
                  14 217,02
               
            
                  Malawi
               
               
                  22 510,23
               
            
                  Mauritius
               
               
                  499 321,82
               
            
                  Mozambik
               
               
                  7 390,93
               
            
                  Uganda
               
               
                  0,00
               
            
                  Saint Kritts és Nevis
               
               
                  785,00
               
            
                  Suriname
               
               
                  0,00
               
            
                  Szváziföld
               
               
                  118 464,53
               
            
                  Tanzánia
               
               
                  10 298,66
               
            
                  Trinidad és Tobago
               
               
                  40 000,00
               
            
                  Zambia
               
               
                  8 470,78
               
            
                  Zimbabwe
               
               
                  31 870,71
               
            
                  Összesen
               
               
                  1 315 964,78